ਮੋਮਿਨਾ ਮੁਸਤੇਹਸਨ
ਮੋਮਿਨਾ ਮੁਸਤੇਹਸਨ (ਜਨਮ 5 ਸਤੰਬਰ 1992) ਇੱਕ ਪਾਕਿਸਤਾਨੀ ਗਾਇਕਾ ਅਤੇ ਗੀਤਕਾਰ ਹੈ। ਉਸਨੂੰ ਫ਼ਰਹਾਨ ਸਾਈਦ ਦੇ ਸਿੰਗਲ ਟਰੈਕ "ਪੀ ਜਾਊਂ" ਵਿੱਚ ਕੋ-ਸਿੰਗਰ ਹੋਣ ਅਤੇ ਗੀਤ ਨੂੰ ਲਿਖਣ ਕਰਕੇ ਮਹੱਤਤਾ ਮਿਲੀ ਸੀ ਅਤੇ ਉਸਨੇ ਆਪਣਾ ਸਟੂਡੀਓ ਵਿੱਚ ਪਹਿਲਾ ਗੀਤ "ਸੱਜਣਾ" ਰਿਕਾਰਡ ਕਰਵਾਇਆ ਸੀ, ਇਹ ਗੀਤ "ਜੁਨੂਨ 20" ਐਲਬਮ ਦਾ ਹਿੱਸਾ ਸੀ। ਫਿਰ ਮੁਸਤੇਹਸਨ ਦੀ ਵਾਪਸੀ 2016 ਵਿੱਚ ਹੋਈ, ਉਸਨੂੰ ਇਸ ਸਮੇਂ ਕੋਕ ਸਟੂਡੀਓ ਵਿੱਚ ਪਹਿਲੀ ਵਾਰ ਗਾਉਣ ਦਾ ਮੌਕਾ ਮਿਲਿਆ, ਉਸਨੇ ਕੋਕ ਸਟੂਡੀਓ ਦੇ ਇਸ ਸੀਜ਼ਨ ਵਿੱਚ ਨੁਸਰਤ ਫ਼ਤਿਹ ਅਲੀ ਖ਼ਾਨ ਦੁਆਰਾ ਗਾਏ ਜਾ ਚੁੱਕੇ ਗੀਤ "ਆਫ਼ਰੀਨ ਆਫ਼ਰੀਨ" ਨੂੰ ਰਾਹਤ ਫ਼ਤਿਹ ਅਲੀ ਖ਼ਾਨ ਨਾਲ ਗਾਇਆ। ਇਹ ਗੀਤ ਬਹੁਤ ਮਸ਼ਹੂਰ ਹੋਇਆ ਅਤੇ ਇਸ ਗੀਤ ਨੇ ਹੀ ਮੋਮਿਨਾ ਨੂੰ ਵੱਡੀ ਗਿਣਤੀ ਵਿੱਚ ਦਰਸ਼ਕਾਂ ਸਾਹਮਣੇ ਲਿਆਂਦਾ। ਇਹ ਗੀਤ ਕੋਕ ਸਟੂਡੀਓ ਦੇ ਸਭ ਤੋਂ ਵੱਧ ਵੇਖੇ ਜਾਣ ਵਾਲੇ ਗੀਤਾਂ ਵਿੱਚੋਂ ਇੱਕ ਹੈ।